
Répáshuta Község Önkormányzata

3559 Répáshuta, Kossuth út 2.

38/2012.




     JEGYZŐKÖNYV 

Készült Répáshuta Község Önkormányzata Képviselő-testületének 2012. január 5. napján 17.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

A polgármester köszönti a jelenlévőket. Megállapítja, hogy az ülés határozatképes, azt megnyitja.

Ismerteti a napirendet:

1./ Pályázat beadásának megvitatása

     Előadó: Mátrai Károly polgármester

A napirendi ponttal valamennyi képviselő egyetért.

A polgármester előadja, hogy a Széchenyi Terv keretében az Öregek Napközi Otthona és konyha kialakítására benyújtandó pályázat határideje 2012. január 9. A pályázat benyújtásáról és a saját forrás biztosításáról 2011. december 16-i ülésén már döntött a testület.

Azóta a tervek átdolgozásra kerültek, és így a pályázati összeg is változik, 43625000.-Ft helyett 53050643 Ft. Ennek arányában a saját forrás 2181250.-Ft helyett 2652533.-Ft.

Javasolja a korábbi határozat visszavonását és a végleges összeget tartalmazó határozat meghozatalát.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének 1/2012.(I.5.) Önkormányzati Határozata
Tárgy: A 43/2011.(XII.16.) Önkormányzati Határozat visszavonása

Répáshuta Községi Önkormányzat Képviselő-testülete úgy határozott, hogy a 43/2011.(XII.16.) Önkormányzati Határozatát visszavonja.

Határidő: azonnal

Felelős: polgármester

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének 2/2012.(I.5.) Önkormányzati Határozata

Tárgy: Pályázat benyújtása Öregek Napközi Otthona és konyha kialakítására.

Répáshuta Községi Önkormányzat Képviselő-testülete úgy határozott, hogy a Széchenyi Terv keretében az ÉMOP-4.2.1/A, B-11 számú Szociális alapszolgáltatások és gyermekjóléti alapellátások infrastrukturális fejlesztése pályázati kiírásban pályázatot nyújt be Öregek Napközi Otthona és konyha kialakítására.

A fejlesztés összköltsége:
53.050.643.-Ft

A támogatás összege:

50.398.110.-Ft

A 2.652.533.-Ft saját forrást a képviselő-testület a 2012. évi költségvetésében biztosítja.

Megvalósítás helye: Répáshuta, 1. helyrajzi szám, általános iskola.

Felhatalmazza a polgármestert a pályázat benyújtására.

Határidő: 2012. január 9.

Felelős: polgármester
Ezt követően a polgármester megköszöni a részvételt, és az ülést bezárja.
Kmf.


Mátrai Károly
Dr. Hegyközi Béla


polgármester
körjegyző

